Oasti Mardi algkuju Mart Jobso (sünd. 1826) pärines jällegi Viljandi maakonnast, Põltsamaalt, ja ta naine Triinu (sünd. 1830), kirjaniku armastatud vanaema, Kolga-Jaanist. Nad olid  asunud Posti tallu elama 1852. a. Eks nad orjanud rentnikena mõisat samuti kui Oasti pere. Tüdruk ja sulane käisid aasta ringi mõisas teol. Kibedal tööajal oli aga kogu pere kuni kaelakandjate lasteni moisaväljal. Talukoha päriseks ostmine teostus mitmete aastate vältel. Talu ostu-müügi kontraht sõlmiti lõplikult Nicolai von Oettingen'i ja Mart Jobso vahel 1884. a.